கேள்வி: திருப்பேக்குளம் அச்சுத மாரார் - வாழ்க்கை வரலாறு என்பது என்ன?
பதில்: திருப்பேகுளம் அச்சுத மாரார், 1921ஆம் ஆண்டு செப்டம்பர் 26ஆம் நாள், இன்றைய கேரள மாநிலம் திருச்சூர் மாவட்டம் உள்ள உரகம் என்ற ஊரில் உள்ள அம்மா திருவடி கோயில் அருகில், திருப்பேகுளம் மாரத் பாப்பமராஸ்யர் மற்றும் சீதாராமன் எம்பிராந்திரி இணையருக்கு மகனாகப் பிறந்தார். அச்சுத மாரார் தான் பிரபலமாக காரணமான செண்டை இசையை வாசிப்பதை எந்த குருவிடமிருந்தும் முறையாக கற்றுக் கொள்ளவில்லை. தனது சொந்த ஊரான ஊரகத்தில் உள்ள கோவிலில் தலைமுறை தலைமுறையாக இசைக் கலைஞர்களாக பணியாற்றி வந்த குடும்பத்தைச் சேர்ந்த இவர் சிறு வயதிலிருந்தே சோபன சங்கீதம் பாடுவதற்கும், இடக்கை, செண்டை, இலத்தாளம், செங்கிலா போன்ற இசைக்கருவிகளுக்கும் அறிமுகமானார். சடங்கு விழாக்களுக்கும், 'கொட்டிப்பாடி சேவை'க்கும், இசைக்கருவியை வாசித்துக்கொண்டே கீர்த்தனைகளைப் பாடும் பாரம்பரிய வழிபாட்டிற்கும் இவர் அதை வாசிப்பார். நான்காம் வகுப்பு தேர்ச்சி பெற்ற பிறகு, பள்ளிக்குச் செல்லாமல் நிறுத்தப்பட்டார். சிலகாலம் கழித்து, பெருவணம் அப்பு மாரார், அச்சுத மாராரை தயாம்பகாவை சற்று அறிமுகப்படுத்தினார். பின்னர் இவர் நெல்லிக்கால் நாராயண பணிக்கரிடமிருந்து தவில் அடிப்படைப் பாடங்களைக் கற்றுக்கொண்டார். மேலும் அன்னமநாட பரமேஸ்வர மாராரிடம் திமிலை மற்றும் இடக்கையில் பயிற்சி பெற்றார். அச்சுத மாரார் தன் மாமாக்களான கோவிந்த மாரார் மற்றும் கிருஷ்ணா மாரார் ஆகியோருடன் சேர்ந்து கோயிலில் சடங்குக் கடமைகளைச் செய்யும் மரபுரிமையைப் பெற்றார். கோவிந்த மாரார் பெரும்பாலும் அருகிலுள்ள கோயில் திருவிழாக்களில் 'செண்டை மேளங்களின்' ( செண்டைகள் மற்றும் பிற தாள வாத்தியங்களை குழுவாக வாசிக்கும் நிகழ்ச்சி) 'மேள பிரமணி' (மேளக் கலைஞர்கள் மற்றும் தாளக் குழுவின் தலைவர்) ஆகத் தேர்ந்தெடுக்கப்பட்டார்.இவர் இருபதுகளின் நடுப்பகுதியில் இருந்தபோது, ஆறாட்டுப்புழா பூரம் திருவிழாவிற்கு மேளத் தலைவராக நியமிக்கப்பட்டார். இவரது மாமா கோவிந்த மாரர் அதை வழிநடத்தவிருந்தார். ஆனால் அவருக்கு திடீரென்று உடல்நிலை சரியில்லாமல் போனது. குருப்பட்டைச் சேர்ந்த நாணு மாரார் மற்றும் கரேக்காட்டைச் சேர்ந்த ஈச்சர் மாரார் உள்ளிட்ட மிகவும் மதிக்கப்படும் செண்டை இசைக்கலைஞர்கள் இவர் தலைவராக ஆன அந்தக் குழுவில் இருந்தனர். மறுநாள், நாணு மாரார் இவரை ஒல்லூர் எடக்குன்னி கோயில் திருவிழாவில் சந்தித்தபோது, இவர் உரகம் கோயிலுடன் தொடர்புடைய குடும்பத்தைச் சேர்ந்தவர் என்பதால் மட்டுமே அவரைத் தலைவராக ஏற்றுக்கொண்டதாகக் கூறினார். ஆராட்டுப்புழா கோயிலுடன் தொடர்புடைய உள்ளூர் வழக்கத்தின்படி, அந்தக் குடும்பத்தைச் சேர்ந்த ஒருவர் அந்தக் கோயிலில் மேளத்தை வழிநடத்த வேண்டும் என்பது மரபு.
கேள்வி: திருப்பேக்குளம் அச்சுத மாரார் - தனிப்பட்ட வாழ்வும் இறப்பும் என்பது என்ன?
பதில்: 34 வயதில், அச்சுத மாரர் பத்மாட்சி மாரசியாரை மணந்து, திருச்சூர் மாவட்டத்தின் இரிஞ்ஞாலகுடாவுக்கு குடிபெயர்ந்தார். இவர் 2014 மார்ச் 15 அன்று இரிஞ்ஞாலகுடாவில் உள்ள தனது வீட்டில் இறந்தார்.
கேள்வி: திருப்பேக்குளம் அச்சுத மாரார் - விருதுகளும், கௌரவங்களும் என்பது என்ன?
பதில்: சங்கீத நாடக அகாதமி விருது பெற்ற மிக வயதான கலைஞர் அச்சுத மாரார் ஆவார். இவர் 2012 ஆம் ஆண்டில் தனது 91 வயதில் அந்த விருதைப் பெற்றார். மேலும் இவர் கலாமண்டலம், பல்லவூர் புரஸ்காரம், கேரள அரசின் கேரள சங்கீத நாடக அகாதமி விருது, முதல் வாத்யமித்ர புரஸ்காரம் ஆகியவற்றையும் பெற்றார். பரமேக்காவு மற்றும் திருவம்பாடி தேவஸ்தானங்களால் இவருக்கு 'வீர சிருங்கால' விருது வழங்கப்பட்டுள்ளது. மாராரின் சீடர்களும் ரசிகர்களும் இணைந்து அவரது தொண்ணூறாவது பிறந்தநாளை கூடல்மாணிக்கம் கோயில் வளாகத்தில் உள்ள உன்னை வாரியர் நினைவு கலைக்கூடத்தில் கொண்டாடினர். அச்சுத மாராரின் நூற்றாண்டு விழா 2021 அக்டோபர் 4 அன்று கொண்டாடப்பட்டது.
கேள்வி: திருப்பேக்குளம் அச்சுத மாரார் - திரிப்பேகுளம் விருது என்பது என்ன?
பதில்: இவர் மறைந்த ஆண்டிலிருந்து கூடல்மாணிக்கத்தில் உள்ள பல்லவூர் கலாஸ்வடக சமிதி திருப்பேக்குளம் விருதை வழங்கி வருகிறது. 2021 ஆம் ஆண்டில் திமிலை விரிவுரையாளர் சோட்டாணிக்கரை விஜயன் இந்த விருதைப் பெற்றார். 2022 இல் கலமண்டலம் பலராமன் விருதைப் பெற்றார், 2024 இல் பிண்டியத் சந்திரன் நாயர் விருதைப் பெற்றனர்